recursal/SuperWikiNEXT-32B huggingface dataset:
**ஓதரா புதுகுளங்கரா பகவதி கோயில்,** இந்தியாவின் கேரளா, பத்தனம்திட்டா மாவட்டத்தில் திருவல்லாவில் ஓதரா கிராமத்தில் அமைந்துள்ள ஒரு பழமையான இந்துக் கோயிலாகும். இதன் மூலவர் **துர்காதேவி** ஆவார். 

இக்கோயில் மத்திய கேரளாவில் உள்ள முப்பது துர்க்கை கோவில்களில் ஒன்றாகும், இங்கு ஆண்டுதோறும் பண்டைய திராவிட சடங்கு கலை வடிவமான படையணி நிகழ்த்தப்பெறுகிறது. பத்தனம்திட்டா, கோழஞ்சேரி, ஆரன்முலா, ரன்னி, திருவல்லா, செங்கனூர் போன்ற இடங்களில் உள்ள கோயில்களிலும் இச்சடங்கு காணப்படுகிறது. 

கோலம் துள்ளல் என்பது படையணி திருவிழாவின் ஒரு முக்கியமான கூறாகும். இதில் தெய்வீக, தீய கதாபாத்திரங்கள் இயற்கையான சாயங்களைப் பயன்படுத்தி பாரம்பரிய வடிவமைப்புகளில் நிகழ்த்தப்படுகின்றன. பாரம்பரிய கலைஞர்கள் முகமூடிகளை உருவாக்குவர். பயிற்சி பெற்ற நடனக் கலைஞர்கள் அவற்றைத் தலையில் சுமந்து நடனமாடுவர். இந்நிகழ்வு பத்ரகாளி தேவியை சாந்தப்படுத்துவதற்காக நடத்தப்படுவதாகக் கூறுகின்றனர்.

யட்சி, பட்சி, மதன், மருதா, காலன் கோலம் (களரி), பைரவி உள்ளிட்ட பல வகையான கோலங்கள் இங்கு ஆடப்படுகின்றன. பெரிய அளவில் அமைந்துள்ள பத்ரகாளி தேவியின் உக்கிரமான வடிவத்தைக் குறிக்கின்ற பைரவி கோலம், ராட்சத கோலமான சட்டத்தேள் கோலம் ஆகியவைதிருவிழாவின் கடைசி நாளில் கொண்டாடப்படுகின்றன.

துணைத்தெய்வங்கள்
----------------

**துர்க்கா தேவி** இக்கோயிலின் மூலவராவார். மகாதேவன், தர்ம சாஸ்தா, கணபதி, யட்சியம்மா, பிரம்மராட்சஸ் ஆகியோர் துணைத்தெய்வங்களாக உள்ளனர்.

காணிக்கை
--------

கோவிலில் அர்ச்சனை, புஷ்பாஞ்சலி, கணபதி ஹோமம், மகாநெய்வேத்யம் சதுச்சாதம், பாயசம், போன்ற பிரசாதங்கள் உள்ளன. ஆண்டுதோறும் படையணி திருவிழாவின் போது கோலம் துள்ளலும் இங்கு உண்டு.

திருவிழாக்கள்
-------------

படையணி விழா, மலையாள மாதமான மீனத்தில் (மார்ச்-ஏப்ரல்) திருவாதிரை நட்சத்திர நாளுக்கு முன்னதாக 10 நாட்கள் கொண்டாடப்படும் முக்கிய திருவிழாவாகும்.

மேலும் பார்க்கவும்
------------------

* ஸ்ரீவராஹம் லட்சுமி வராஹ கோவில், திருவனந்தபுரம்
* ஆனந்தவல்லீஸ்வரம் கோவில், கொல்லம்

வெளி இணைப்புகள்
---------------

*
**சுரின்சார் ஏரி (Surinsar Lake)** ஜம்மு நகரத்திலிருந்து 42 கிலோ மீட்டர் தொலைவில் மலைகள் மற்றும் அடர்ந்த காடுகளால் சூழ அமைந்துள்ளது. இது புராண முக்கியத்துவமுடைய ஏரியாக உள்ளது. சுரின்சார் மற்றும் மான்சார் ஏரிகள், இரட்டை ஏரிகள் எனக் கருதப்படுகின்றன. மான்சார் ஏரி சுமார் 9 கிலோ மீட்டர் தொலைவில் அமைந்துள்ளது. *சுரின்சார் மன்சார் வனவிலங்கு சரணாலயம்* இந்த இரண்டு ஏரிகளுக்கு நடுவில் அமைந்துள்ளது.

இப்பகுதியில் ஏராளமான விலங்கினங்கள், தாவரங்கள் மற்றும் பறவைகள் உள்ளன. ஏரியின் நடுவில் சிறிய தீவு ஒன்று உள்ளது. இந்தத் தீவில் ஆயிரக்கணக்கான வெளவால்கள் உள்ளன. சில மத நம்பிக்கைகள் காரணமாக, இந்த ஏரியில் நீச்சல் மற்றும் படகு சவாரி செய்யப்படுவதில்லை.

வரலாறு
------

இந்து புராணங்களின்படி, இந்த ஏரியின் தோற்றம் மகாபாரதத்தின் போர்வீரரான அர்ஜுனுடன் தொடர்புடையது. அர்ஜுன் மன்சாரின் தரையில் புகழ்பெற்ற அம்பு ஒன்றினை விட்டதாகவும், அம்புபட்ட நிலத்திலிருந்து நீரூற்று வெளியேறி சுரின்சார் ஏரியாக மாறியதாகவும் நம்பப்படுகிறது. முன்பு, இது *சூரங் சார்* , என அழைக்கப்பட்டதாகவும் காலப்போக்கில் *சுரின்சார்* என மாறியது.

குறிப்புகள்
-----------

1. ↑  Surang: a tunnel, is a long passage usually through a hill, which has been made under the ground.

மேற்கோள்கள்
-----------

1. ↑  "Surinsar-Mansar Lakes".. பார்த்த நாள்: 25 April 2018.
2. ↑  "Surinsar Lake - JK Tourism". .
3. 1 2 3  "Surinsar Lake - Official Website of Jammu and Kashmir Tourist Development Corporation". .
4. 1 2  "Surinsar Lake - Times of India". .
5. ↑  "English translation of 'सुरंग'". .
**ஆற்காடு பஞ்சாங்கம்** என்பது தமிழில் ஆண்டுதோரும் *ஆற்காடு கா.வெ.சீதாராமய்யர் பஞ்சாங்க வெளியீட்டாளர்* என்ற வெளியீட்டாளர்களால் வெளியாகும் பஞ்சாங்கப் புத்தகமாகும்.

வரலாறு
------

ஆற்காட்டைச் சேர்ந்த கா. வெ. சீதாராமய்யர் என்ற சோதிடர் அக்காலத்தில் தமிழகத்து அரச குடும்பங்களான ஆற்காடு நவாபு, சரபோஜி மன்னர் போன்ற குடும்பத்தினருக்கு சோதிடராக இருந்தவர். இவர் ஆண்டுதோறும் அரசர்களுக்கு சோதிடக் குறிப்புகளை கொடுத்துவந்தார். இவர் தமிழ் மாதங்களான சித்திரை முதல் பங்குனி வரை பஞ்சாங்கக் குறிப்பை வெளியிட்டார். அவரது வழியில் அவரது சந்ததியினர் 4-வது தலைமுறையாக தொடர்ந்து 116 ஆண்டுகளாக இந்த பஞ்சாங்கத்தை வெளியிட்டு வருகின்றனர். ஆற்காடு பஞ்சாங்கம் என்ற பெயரில் பல பஞ்சாங்கப் புத்தகங்கள் வெளிவருகின்றன என்பதால் இவர்கள் *லாவண்யா பதிப்பகம்* என்ற பெயரில பஞ்சாங்கத்தை வெளியிடுகின்றனர்.

மேற்கோள்கள்
-----------

1. ↑  வ.செந்தில்குமார் (20 நவம்பர் 2016). "கடந்த ஆண்டு சொன்னது பலித்தது﻿﻿: சென்னையும், தென் மாவட்டமும் வெள்ளத்தால் பாதிக்கும்﻿ - மீண்டும் எச்சரிக்கும் ஆற்காடு பஞ்சாங்கம்". *செய்திக் கட்டுரை* (தி இந்து).. பார்த்த நாள்: 20 நவம்பர் 2016.

12\_112023
| தமிழ் இலக்கியம் |
| --- |
| சங்க இலக்கிய நூல்கள் |
| அகத்தியம் | தொல்காப்பியம் |
| **பதினெண்மேற்கணக்கு** |
| எட்டுத்தொகை |
| நற்றிணை | குறுந்தொகை |
| ஐங்குறுநூறு | பதிற்றுப்பத்து |
| பரிபாடல் | கலித்தொகை |
| அகநானூறு | புறநானூறு |
| பத்துப்பாட்டு |
| திருமுருகாற்றுப்படை | பொருநராற்றுப்படை |
| சிறுபாணாற்றுப்படை | பெரும்பாணாற்றுப்படை |
| முல்லைப்பாட்டு | மதுரைக்காஞ்சி |
| நெடுநல்வாடை | குறிஞ்சிப்பாட்டு |
| பட்டினப்பாலை | மலைபடுகடாம் |
| **பதினெண்கீழ்க்கணக்கு** |
| நாலடியார் | நான்மணிக்கடிகை |
| இன்னா நாற்பது | இனியவை நாற்பது |
| களவழி நாற்பது | கார் நாற்பது |
| ஐந்திணை ஐம்பது | திணைமொழி ஐம்பது |
| ஐந்திணை எழுபது | திணைமாலை நூற்றைம்பது |
| திருக்குறள் | திரிகடுகம் |
| ஆசாரக்கோவை | பழமொழி நானூறு |
| சிறுபஞ்சமூலம் | முதுமொழிக்காஞ்சி |
| ஏலாதி | கைந்நிலை |
| **சங்கநூல் தரும் செய்திகள்** |
| தமிழ்ச் சங்கம் | **சங்கம் மருவிய காலம்** |
| சங்க காலப் புலவர்கள் | சங்ககால நிலத்திணைகள் |
| சங்க கால ஊர்கள் | சங்க கால மன்னர்கள் |
| சங்க கால நாட்டுமக்கள் | சங்க காலக் கூட்டாளிகள் |
| சங்ககால விளையாட்டுகள் | சங்ககால மலர்கள் |
| * பா
* உ
* தொ
 |

பதினெண்கீழ்க்கணக்கு நூல்களுள் அகப்பொருள் கூறும் நூல்களுள் ஒன்று **ஐந்திணை ஐம்பது**. இதை எழுதியவர் மாறன் பொறையனார் என்னும் புலவர். இது கி.பி. நான்காம் நூற்றாண்டைச் சேர்ந்த நூல் எனக் கருதப்படுகின்றது.

முல்லை, குறிஞ்சி, மருதம், பாலை, நெய்தல் என நிலங்களை ஐந்து திணைகளாகப் பிரிப்பது பண்டைத் தமிழர் வழக்கு. அக்காலத் தமிழ் இலக்கியங்களிலும், அவ்விலக்கியங்களில் எடுத்தாளப்படும் விடயங்களுக்குப் பின்னணியாக இத்திணைகள் எடுத்துக்கொள்ளப்பட்டன. சொல்ல விழைந்த கருப்பொருளின் தன்மைகளுக்கேற்ப உருவாக்க வேண்டிய மனநிலைகளுக்குப் பொருத்தமான பின்னணிச் சூழ்நிலைகளை இத் திணைகளில் ஒன்றோ பலவோ வழங்கின.

ஐந்திணை ஐம்பதில், மேற்காட்டிய ஒவ்வொரு திணையின் பின்னணியிலும் பத்துப் பத்துப் பாடல்களாக ஐம்பது பாடல்கள் உள்ளன.

எடுத்துக்காட்டு
---------------

பாலைத் திணையைப் பின்னணியாகக் கொண்ட ஒரு பாடல் இது. வாழ்ந்த சூழலின் வசதிகளையும் பசுமையான நினைவுகளையும் விடுத்துக் காதலனுடன் வறண்ட பாலைநிலப் பகுதியூடாகச் செல்கிறாள் தலைவி. பாலை நிலத்துக்கே இயல்பான கடுமை வாட்டும் எனினும் காதல் வயப்பட்ட உள்ளங்களுக்கே இயல்பான விட்டுக்கொடுப்புகள் அவர்களை மேலும் நெருக்கமாக்கும். இக்கருத்தை விளக்கும் இனிய பாடலொன்று இந்நூலில் வருகின்றது.

*சுனைவாய்ச் சிறுநீரை எய்தாதென் றெண்ணிப்*
*பிணைமான் இனிதுண்ண வேண்டிக் - கலைமாத்தன்*
*கள்ளத்தின் ஊச்சும் சுரமென்பர் காதலர்*
*உள்ளம் படர்ந்த நெறி.*
ஆணும் பெண்ணுமான இரு மான்கள் (கலைமான், பிணைமான்) பாலை நிலத்து நீர்ச் சுனை ஒன்றின் முன்னே நிற்கின்றன. வறண்டு போன அச்சுனையில் இருக்கும் நீர் இரண்டுக்கும் போதுமானதாக இல்லை. தான் அருந்தாவிட்டால் பெண்மானும் அருந்தாது என்பது ஆண்மானுக்குத் தெரியும். எனவே பெண்மான் அருந்தட்டும் எனத் தான் அருந்துவது போல் பாசாங்கு செய்கிறதாம் ஆண்மான். இதுவே காதல் உள்ளங்களின் ஒழுக்கம் என்கிறார் புலவர்.

இவற்றையும் பார்க்கவும்
----------------------

* தமிழ் இலக்கியம்
* தமிழர் நிலத்திணைகள்

மேற்கோள்கள்
-----------

வெளி இணைப்புகள்
---------------

* ஐந்திணை ஐம்பதையும் உள்ளடக்கிய நான்கு நூல்களின் தொகுப்பு - மதுரைத் திட்டத்திலிருந்து பரணிடப்பட்டது 2006-02-19 at the வந்தவழி இயந்திரம்
Chemical compound

**மூதயசைல் முக்குளோரைடு** (*Trithiazyl trichloride*) என்பது (NSCl)3 என்ற மூலக்கூற்று வாய்ப்பாட்டினை உடைய கனிமச் சேர்மம் ஆகும். இது ஒரு வெண்மை நிறத் திடப்பொருள், இது மற்ற கந்தக நைட்ரைடுகளுக்கு முன்னோடியாகும்.  ஆனால் வணிகரீதியான பயன்பாடுகள் இல்லை.

கட்டமைப்பு
----------

இந்த மூலக்கூறானது நைட்ரஜன் மற்றும் கந்தக அணுக்களை மாறி மாறிக் கொண்ட 6-உறுப்பு வளையமாகும், இங்கு ஒவ்வொரு கந்தக அணுவும் ஒரு குளோரின் அணுவுடன் ஒரு பிணைப்புடன் இணைக்கப்பட்டுள்ளது. மூலக்கூறில் அடுத்தடுத்து ஒற்றை மற்றும் இரட்டை பிணைப்புகள் உள்ளன. S3N3 மைய மூலக்கூறு C3v சமச்சீர்நிலையைக் கொண்டுள்ளது. S3N3 மையமானது 160.5 பிகோமீட்டர் SN தூரத்துடன் சிறிது சிறிதாக வளைந்த அமைப்பாகும். S-Cl தூரங்கள் 208 பிகோமீட்டர்கள் ஆகும். குளோரின் அணுக்கள் பரஸ்பர *ஒரு பக்க-மறுபக்க மாற்றிய அமைப்பைக்* கொண்டுள்ளன. எஸ் மையங்கள் நான்கு இணைதிறனைக் கொண்ட பிரமிடு வடிவத்தைப் பெற்றுள்ளன. NSCl இணைப்புக்கு மாறாக, நைட்ரோசில் குளோரைடு ONCl இணைப்புத் திறனைக் கொண்டுள்ளது.

தொகுப்பு முறை மற்றும் வேதிவினைகள்
---------------------------------

டெட்ராசல்பர் டெட்ரானைட்ரைடு குளோரினேற்றம் மூலம் மூதயசைல் முக்ளோரைடு பெறப்படுகிறது:

6 RCN + 4 (NSCl)3 → 6 [RCN2S2]+Cl− + 3 Cl2 + 3 N2
வெற்றிடத்தில் 100 °செல்சியசில், தயசைல் குளோரைடு முப்படி ஒரு பச்சை நிற வாயுவான தயசைல் குளோரைடு ஒற்றைப்படியாக சிதைவடைகிறது.

(−N=S(−Cl)−)3 → 3 N≡S−Cl
N≡S−Cl இல், நைட்ரோசில் குளோரைடு O=N–Clக்கு மாறாக, குளோரின் கந்தகத்துடன் பிணைக்கப்பட்டுள்ளது, அங்கு குளோரின் நைட்ரஜனுடன் பிணைக்கப்பட்டுள்ளது. இதற்கு மாறாக, ஆறு குறைவான எலக்ட்ரான்களுடன், சயனூரிக் குளோரைடு ஒரு தள வளையமாகும்.

அல்காக்சைடு அல்லது வெள்ளி உப்புகள் குளோரைடுகளை இடமாற்றம் செய்கின்றன: 

(-NS(Cl)-)3 + 3 NaOR → (-NS(OR)-)3 + 3 NaCl
(-NS(Cl)-)3 + 3 AgX → (-NS(X)-)3 + 3 AgCl
ஆண்டிமனி ஐங்குளோரைடு முன்னிலையில் தயசைல் குளோரைடை கந்தகத்துடன் சிகிச்சையளிப்பதால் டைதயோநைட்ரோனியம் எக்சாகுளோரோஆன்டிமோனேட் : 

SNCl + S + SbCl5 → [NS2]SbCl6
இது நைட்ரைல்களுடன் டைதயோடையசோலியம் குளோரைடுகளுடன் வினைபுரிகிறது: 

இச்சேர்மம் S(VI) சேர்மத்திற்கு ஆக்சிஜனேற்றம் செய்கிறது(NSOCl)3, இவை ஐசோமர்களாக உள்ளன.

மேற்கோள்கள்
-----------

1. ↑  Jolly, William L.; Maguire, Keith D. (1967). "Sulfur Nitrogen Chlorides". *Inorganic Syntheses* **IX**: 102. doi:10.1002/9780470132401.ch27. பன்னாட்டுத் தரப்புத்தக எண்:978-0-470-13240-1. Jolly, William L.; Maguire, Keith D. (1967). "Sulfur Nitrogen Chlorides". *Inorganic Syntheses*. **IX**: 102. doi:10.1002/9780470132401.ch27. ISBN 978-0-470-13240-1.
2. ↑  Wiegers, G. A.; Vos, A. (1966). "The Crystal Structures of Two Sulfur-Nitrogen Compounds with (S-N)3 Rings. II. Trithiazylchloride, (NSCl)3, at -130 C". *Acta Crystallographica* **20** (2): 192. doi:10.1107/s0365110x66000410.
3. ↑  Rawson, Jeremy M.; Banister, Arthur J.; Lavender, Ian (1995). "The Chemistry of Dithiadiazolylium and Dithiadiazolyl Rings". *Adv. Heterocyc. Chem.* **62**: 146-147. doi:10.1016/S0065-2725(08)60422-5.
4. Greenwood, Norman N.; Earnshaw, Alan (1997). *Chemistry of the Elements* (2nd ). Butterworth–Heinemann. பன்னாட்டுத் தரப்புத்தக எண்:0080379419.
**பெலிக்சு சார்டியாக்சு (***Félix Sartiaux)* (1876-1944) பிரெஞ்சு நாட்டினைச் சேர்ந்த பொறியியலாளர் மற்றும் அமெச்சூர் தொல்பொருள் ஆராய்ச்சியாளர் ஆவார். இவர் போசியா படுகொலையை நேரில் பார்த்தார். 

 பழைய போசியா நாடு எரிகிறது. சார்டியாக்சு புகைப்படம் எடுத்தார்.
சார்டியாக்சு பாலிடெக்னிக்கில் பட்டம் பெற்றவர் ஆவார். பிரெஞ்சு வடக்கு ரயில்வே நிறுவனத்தில் இயக்குநராக இருந்தார். 1913 ஆம் ஆண்டில், பண்டைய நகரமான ஓல்ட் போசியாவில் தொல்பொருள் அகழ்வாராய்ச்சிகளை மேற்கொள்ள பிரெஞ்சு அரசால் நியமிக்கப்பட்ட அன்த்தோலியா தீபகற்பத்திற்கு பயணம் செய்தார்.  1914 ஆம் ஆண்டு போசியாவிற்கு இவர் மேற்கொண்ட இரண்டாவது பணியின் போது, இவரும் இவரது அகழ்வாராய்ச்சிக் குழுவும்  உதுமானிய மற்றும் துருக்கிய பேரரசு ஒழுங்கற்றவர்களால் நகரத்தின் வன்முறை கொள்ளை மற்றும் படுகொலைகளைக் கண்டனர். சார்டியாக்சு மற்றும் அவரது மூன்று உதவியாளர்கள், தங்கள் வீடுகளில் பிரெஞ்சு கொடிகளை ஏற்றினர். மேலும் தப்பியோடிய கிரேக்கர்களுக்கு தங்குமிடம் வழங்கினர். சுமார் 700 முதல் 800 பேர் தாக்குதல்களில் இருந்து காப்பாற்றப்பட்டனர். பின்னர் அவர்கள் படகுகள் மூலம் கிரேக்கத்திற்கு வெளியேற்றப்பட்டனர். படுகொலைக்கு முன்னும் பின்னும் நடந்த நிகழ்வுகளின் வரிசையை விவரிப்பதில் சார்டியாக்ச்சின் ஆவணப்படுத்தப்பட்ட சாட்சியங்களும் புகைப்படங்களும் விலைமதிப்பற்றவை.

1919 மற்றும் 1920 ஆம் ஆண்டுகளுக்கு இடையில், முதலாம் உலகப் போரின் முடிவைத் தொடர்ந்து, சார்டியாக்சு உட்பட பல போகேயர்கள் போசியாவுக்குத் திரும்பினர். ஆனால் சுமிர்னா எரிக்கப்பட்ட பின்னர் 1922 ஆம் ஆண்டு மீண்டும் வெளியேற்றப்பட்டனர். சார்டியாக்சு பிரெஞ்சு மொழியில் படுகொலை நிகழ்வுகள் உட்பட அவரது தொல்பொருள் பணிகளின் ஆவணங்கள் மற்றும் புகைப்படங்களை வெளியிட்டார்.  சார்டியாக்சின் புகைப்படங்கள், குறிப்புகள் மற்றும் கடிதங்கள் பல்வேறு காப்பகங்களில் கண்டுபிடிக்கப்பட்டு 2008 ஆம் ஆண்டு மற்றும் 2012 ஆம் ஆண்டுகளில் கிரேக்க புகைப்பட வரலாற்று ஆசிரியர் காரிசு யாகோமிசு ( கிரேக்கம்: Χάρης Γιακουμής‎ மூலம் வெளியிடப்பட்டது.)

வெளி இணைப்புகள்
---------------

1914 ஆம் ஆண்டு போசி மாலை மீது விமியோ

மேற்கோள்கள்
-----------

1. 1 2 3  Emre Erol. *The Ottoman Crisis in Western Anatolia: Turkey’s Belle Epoque and the Transition to a Modern Nation State*, ISBN 0857728814, I.B.Tauris, 2016.
2. ↑  Félix Sartiaux, *Le sac de Phocée et l'expulsion des Grecs Ottomans d'Asie Mineure en Juin 1914*, Revue des deux mondes 24 (1914): 654–86.
3. ↑  Haris Yiakoumis. *Phocée 1913-1920; le témoignage de Félix Sartiaux* ISBN 2915936064, Picard - Kallimages, 2008
**பருத்த அலகுப் பூஞ்சிட்டு** ( ***Dicaeum agile*** ) என்பது பூங்கொத்திக் குழுவில் உள்ள ஒரு சிறிய பறவை இனமாகும். இது ஒரு சுறுசுப்பான பறவையாகும். முதன்மையாக பழங்களை உண்கின்றது. இது முக்கியமாக காடுகளில் மரங்களின் உச்சியில் காணப்படும். இது இந்தியாவிலிருந்து கிழக்கு இந்தோனேசியா மற்றும் திமோர் வரை வெப்பமண்டல தெற்காசியா முழுவதும் பரவலாக காணப்படுகிறது. இதில் பல துணையினங்கள் அங்கீகரிக்கப்பட்டுள்ளன. அவற்றில் சில சில சமயங்களில் தனி இனங்களாகக் கருதப்படுகின்றன.

விளக்கம்
--------

இந்த வகைப் பூஞ்சிட்டு சுமார் 10 செமீ நீளம் இருக்கும். மேலும் கருத்த தடித்த அலகும், குட்டையான வாலும் கொண்டது. இதன் மேற்பகுதி அடர் சாம்பல் பழுப்பு நிறமாகவும், மங்கிய சாம்பல் நிறமாகவும், அடிப்பகுதி வெளிர் கருஞ்சாம்பல் நிறம் தோய்ந்த வெண்மையாகத் தெளிவற்ற சிறு பழுப்புக் கோடுகளுடன் காணப்படும். பிட்டம் சற்று அதிக ஆலிவ் நிறத்திலும், அலகு கருமையாகவும், சற்றே தடித்து, கனமாகவும், விழிப்படலம் சிவப்பு நிறமாகவும் இருக்கும். களத்தில் பாலினங்களை பிரித்தறிய முடியாது.

நடத்தையும் சூழலியலும்
---------------------

மற்ற பூஞ்சிட்டுகளைப் போலவே இவை முதன்மையாக சிறு பழங்கள், தேன் ஆகியவற்றை உண்கின்றன, ஆனால் சில நேரங்களில் பூச்சிகளையும் உண்கின்றன. இதில் பல துணையினங்கள் அடர்ந்த தாழ்நிலக் காடுகளில் காணப்படுகின்றன, அவை பொதுவாக பயிரிடப்பட்ட பகுதிகளில் அல்லது திறந்த காடுகளில் காணப்படுகின்றன. 

திக்கெல்லன் பூசிட்டைப் போல, அப்படியே பழங்களை உண்பதில்லை. பழங்களை அப்படியே அலகால் நசுக்கிப் பழங்களின் சதைப்பற்றை மட்டுமே உண்ணும். பழங்களின் விதைகளைக் கிளைகளில் துடைத்துவிடும். இது திக்கெல் பூஞ்சிட்டைப் போல எச்சத்தால் புல்லுருவிகளை பிற மரங்களுக்குப் பரப்புவதில்லை. இலங்கையில், இவை வெளிர்-கொத்திப் பூங்கொத்தியை விட மேலே அதிக உயரத்தில் உணவு தேடுகின்றன.

இவை காய்ந்த இலைகளில் சிலந்தி வலை நூல்  அல்லது நுண்ணிய தாவர இழைகளைக் கொண்டு தொங்கு நீள் வடிவக் கூட்டினை அமைக்கின்றன. கூடானது உருமறைப்பு தன்மையோடு காணப்படும். மேலும் இது மெல்லிய கிடைமட்ட கிளையில் இருந்து 3 முதல் 15 மீட்டர் உயரத்தில் அமைக்கபடும். தென்னிந்தியாவில் இனப்பெருக்க காலம் திசம்பர் முதல் மார்ச் வரை ஆகும்.  ஆண் பெண் என இருபறவைகளும் கூடு கட்டுவதில் ஈடுபடுகின்றன. பொதுவாக மூன்று அல்லது நான்கு முட்டைகளை இடுகின்றன  அடைகாக்கும் காலம் சுமார் 13 நாட்கள் ஆகும்.

காட்சியகம்
----------

மேற்கோள்கள்
-----------

வெளி இணைப்புகள்
---------------


1. ↑  Salomonsen, Finn (1960). "Notes on Flowerpeckers (Aves, Dicaeidae) 2. The Primitive Species of the Genus Dicaeum". *American Museum Novitates* (1991).
2. ↑  Betham, RM (1897). "Nidification of the Thick-billed Flowerpecker *Piprisoma agile*". *J. Bombay Nat. Hist. Soc.* **11** (1): 159–160. .
3. ↑  Santharam, V (1996). "Nests of Thickbilled Flowerpecker". *J. Bombay Nat. Hist. Soc.* **93** (2): 296. .
4. ↑  .
5. ↑  Vishwas Katdare; Vishwas Joshi; Sachin Palkar (2004). "Incubation period of Thick-billed Flowerpecker Dicaeum agile". *Newsletter for Ornithologists* **1** (5): 75.
**சாம்சுல் அக்கு (Shamsul Hoque)** இந்தியாவைச் சேர்ந்த ஓர் அரசியல்வாதியாவார். வங்காள அரசியல்வாதியான இவர் மேகாலயா சட்டப் பேரவையில் மகேந்திரகஞ்ச் தொகுதியின் தொடக்கத் தலைவராக இருந்தார்.

வாழ்க்கை
--------

மேகாலயாவின் கரோ மலைப்பகுதியில் உள்ள மச்சர்சார் கிராமத்தில் ஒரு வங்காள இசுலாமிய குடும்பத்தில் சாம்சுல் அக்கு பிறந்தார். ஒரு சுயேச்சை வேட்பாளராக இருந்த போதிலும், இவர் மாநிலத்தின் முதல் தேர்தலில் இந்திய தேசிய காங்கிரசு கட்சியின் கெளராம் பர்மனை தோற்கடித்தார், இதனால் தென் மேற்கு கரோ இல்சு மாவட்டத்தின் மகேந்திரகஞ்ச் தொகுதியில் ஓர் இடத்தை வென்றார். சாம்சுல் அக்கின் பங்களிப்பில் மகேந்திரகஞ்ச் மின்மயமாக்கல் கோரிக்கையும் இருந்தது.  1974 ஆம் ஆண்டு சூலை மாதம் 14 ஆம் தேதியன்று அன்று, எல்லைப் பாதுகாப்புப் படை மச்சர்சார் மற்றும் அதைச் சுற்றியுள்ள கிராமங்களில் அட்டூழியங்களைச் செய்தது. சாம்சுல் அக்கு தனது உறுப்பினர்களைப் பாதுகாக்க முயன்றார், ஆனால் எல்லைப் பாதுகாப்புப் படையினரால் கடத்திச் செல்லப்பட்டார் மற்றும் அவர்களின் அருகிலுள்ள சோதனைச் சாவடியில் அடைக்கப்பட்டார். உள்ளூர் காவல்துறையினர் அடுத்த நாள் இவரை விடுவித்தனர். 

1978 மற்றும் 1983 ஆம் ஆண்டுகளில் நடைபெற்ற மேகாலயா சட்டமன்றத் தேர்தல்களிலும் சாம்சுல் அக்கு போட்டியிட்டார். ஆனால் இரண்டு தேர்தல்களிலும் இரண்டாவது இடத்தை மட்டுமே பெற்றார்.

மேற்கோள்கள்
-----------

1. ↑   *Meghalaya Legislative Assembly Debates*. Meghalaya Legislative Assembly. 1977. p. 70.
2. ↑   *Lok Sabha Debates*. **42**. 1974. p. 210. .
3. ↑  .
புலிமுகம் தேவி கோயில் இந்தியாவின் கேரள  மாவட்டத்தில் தாழவா பகுதியில் அமைந்துள்ள ஒரு இந்துக் கோயிலாகும். இதன் மூலவர் பத்ரா பகவதி ஆவார். இக்கோயில் கருநாகப்பள்ளிக்கு வடக்கே சுமார் 5 கி.மீ. தொலைவில் உள்ளது. தேசிய நெடுஞ்சாலை 47 வழியாக இக்கோயிலை அடையலாம்.

துணைத்தெய்வங்கள்
----------------

கோயிலில் யட்சி, விநாயகர், நாகராஜா, நாக யட்சி, ராட்சசு உள்ளிட்ட துணைத்தெய்வங்கள் உள்ளன. மேலும் சோதிட நிபுணர்களின் தேவ பிரஷ்னத்தின் படி சில சிலைகள்புதுப்பிக்கப்பட்டன அல்லது சேர்க்கப்பட்டுள்ளன. 

ஒரு காவு எனப்படுவதானது பாம்புக் கடவுள்கள் இருக்கும் ஒரு சிறிய காடாகவும், கரிம்பனா மரம், எழிலம் பலா மரம் ஆகியவற்றைக் கொண்டும் உள்ளதாகும். மேலும் கந்தர்வர்களும் யட்சிகளும் அங்கிருப்பதாக நம்பப்படுகிறது.

திருவிழாக்கள்
-------------

இக்கோயிலில் பறையெடுப்பு, ஜீவித நல்லாத்து (ஊர்வலம்), மீன பரணி, பொங்கல் உள்ளிட்ட பல திருவிழாக்கள் கொண்டாடப்படுகின்றன. பறையெடுப்பின்போது உற்சவரை ஊர்வலமாகக் கொணர்வர். கோயில் மாதிரியில் கட்டப்பட்ட ஒரு அமைப்பு அங்கு காணப்படும். பல்லக்கு போன்ற இந்த அமைப்பில் உற்சவர் இருப்பார். 

 கோயில் விழா

மேற்கோள்கள்
-----------

1. ↑  "Pulimukham Devi Temple, Kollam, India Tourist Information" (in en-US). .
2. ↑  "Pulimukham Devi Temple". .

வெளி இணைப்புகள்
---------------

* ஜியோஹேக் - புலிமுகம் தேவி கோவில்

* புலிமுகம் தேவி கோவில் அதிகாரப்பூர்வ தளம்

* புலிமுகம் கோயில், விக்கிமேபியா

மேலும் பார்க்கவும்
------------------

* கேரளாவில் உள்ள இந்து கோவில்களின் பட்டியல்
* கேரளாவின் கோவில்கள்
படையணிக்கு தாரிகா கோலம்
**தாரிகா** (Darika) என்பது முடியெட்டு என்ற கேரளாவைச் சேர்ந்த பாரம்பரிய சடங்கு நாடகத்தின் ஒரு பாத்திரம் ஆகும்.  பகவதி அல்லது பத்ரகாளி வழிபாட்டிற்கான சடங்கு நடனம், பொதுவாக கேரளாவின் காளி கோவில்களில் மட்டுமே நிகழ்த்தப்படுகிறது.  இந்தக் கதை தாரிகா வதம் அல்லது தாரிகா கொலை என்றும் அழைக்கப்படுகிறது.

இக்கதையில், பிரம்மா, கொடூரமான அசுரர்களான தாரிகா மற்றும் தனவேந்திரன் ஆகிய இருவருக்கும் எந்த ஒரு ஆணின் கையிலும் மரணம் ஏற்படாதவாறு பாதுகாப்பு அளித்தார். ஆனால் இவர்களை ஒரு பெண்ணால் கொன்றுவிடமுடியும் என்ற சாபம் இருந்தது. இருவரும் சக்திவாய்ந்தவர்களாகி, தெய்வங்களுக்கும் தெய்வீக மனிதர்களுக்கும் அச்சுறுத்தலாக மாறினர். தேவர்கள் அவர்களைத் தோற்கடிக்க பல முயற்சிகளுக்குப் பிறகு, சிவபெருமான் நாரதர் அளித்த வடிவமைப்பைப் பின்பற்றி பத்ரகாளியை உருவாக்கினார். அனைத்து தேவர்களும் தங்கள் சிறப்பு ஆயுதங்களை தானமாக அளித்தனர், பத்ரகாளி கடுமையான போருக்குப் பிறகு அசுரர்களை அழிப்பதில் வெற்றி பெற்றார். 

சமீபத்தில் இக்கதையுடன் தொடர்புடைய "பள்ளிவாலு பத்ரவடகம்.." என்ற பாடல் பிரபலமானது.

மேற்கோள்கள்
-----------

1. ↑  Cyberkerala article on Mudiyettu
2. ↑  Traditional theatre forms of India பரணிடப்பட்டது 2013-05-15 at the வந்தவழி இயந்திரம்
3. ↑  Mudiyettu - Ritual Art of Kerala, India
**எல். பி. ஸ்ரீராம்** (L. B. Sriram) (பிறப்பு லங்கா பத்ராத்ரி சிறீ ராமச்சந்திர மூர்த்தி; 30 மே 1952) ஓர் இந்திய நடிகரும், நகைச்சுவை நடிகரும், எழுத்தாளரும், நாடக ஆசிரியரும், தயாரிப்பாளரும் ஆவார். இவர் முக்கியமாக தெலுங்குத் திரைப்படங்கள் மற்றும் தெலுங்கு நாடகங்களில் துன்பயியல் நாடகங்களுக்காக அறியப்படுபவர். இவர் *கோகிலா* (1990) என்ற திரைப்படத்தின் மூலம் உரையாடல் எழுத்தாளராக அறிமுகமானார். 

*லைஃப் இஸ் பியூட்டிஃபுல் கிரியேஷன்ஸ் என்ற* தயாரிப்பு நிறுவனத்தை இவர் தொடங்கினார்.  தொடர்ந்து இவர் *சாலா பாகுந்தி* (2000), *அம்மோ!* ,*ஒகடோ தரீக்கு* (2000), *ஆசாத்* (2000), *ஹனுமான் ஜங்ஷன்* (2001), *இட்லு ஸ்ரவாணி சுப்ரமண்யம்*, (2001), *ஆதி (2002)*, *தில்* (2003), *சத்ரபதி* (2005), *ஏவாடி கோல வாடிதி* (2005), *ஸ்டாலின்* (2006) ), *சீமா சாஸ்திரி* (2007), *காம்யம்* (2008), *சொந்த ஊரு* (2009), *யுவடு* (2014), *லெஜண்ட்* (2014) மற்றும் *சரியோனுடு* (2016) போன்ற படைப்புகளில் கிட்டத்தட்ட 500 படங்களில் பல்வேறு வேடங்களில் நடித்தார்.   தெலுங்குத் திரைபடங்கலில் சிறந்த நடிகர்களில் ஒருவராகக் கருதப்படும் சிறீராம், ஐந்து மாநில நந்தி விருதுகளை வென்றுள்ளார்.   <i id="mwTg">அம்ருதம்</i> தொலைக்காட்சித் தொடரின் தொடர்ச்சியான *அம்ருதம் த்விதீயம்* என்ற வலைத் தொடரில் ஆஞ்சிநேயுலுவாக நடித்தார்.

குறிப்புகள்
-----------


1. ↑  "Life Beautiful Creations of LB Sriram". 20 June 2016. .
2. ↑  "Going with the flow". *The Hindu*. 20 October 2012. . "Going with the flow". *The Hindu*. 20 October 2012.
3. ↑  "LB Sriram starts a Youtube channel". . "LB Sriram starts a Youtube channel".
4. ↑  "idleburra.com". .
5. ↑  "List of Nandi Awards for 2009-2010". .
**சையத் அசீசு பாசா (Syed Azeez Pasha) இந்தியாவைச் சேர்ந்த ஓர் அரசியல்வாதியாவார். 1945 ஆம் ஆண்டு பிப்ரவரி மாதம் 27 ஆம் தேதியன்று இவர் பிறந்தார்.** இந்தியப் பொதுவுடமைக் கட்சியைச் சேர்ந்த இவர் 2006 ஆம் ஆண்டு ஏப்ரல் 3 ஆம் தேதி முதல் 2012 ஆம் ஆண்டு ஏப்ரல் 2 ஆம் தேதி வரை நாடாளுமன்றத்தின் மேலவையான மாநிலங்களவையில் ஆந்திரப் பிரதேசத்தைப் பிரதிநிதித்துவப்படுத்தும் இந்திய நாடாளுமன்ற உறுப்பினராக இருந்தார்.  

2013 ஆம் ஆண்டு அகில இந்திய தன்சீம்-இ-இன்சாஃப் என்ற அமைப்பை நிறுவி அதன் தலைவராக இருந்து பணியாற்றி வருகிறார்.  தற்போது இந்திய பொதுவுடமைக் கட்சியின் தேசிய செயலாளராக உள்ளார்.

ஆரம்ப வாழ்க்கை மற்றும் கல்வி
----------------------------

சையத் அசீசு பாசா கர்நாடகாவின் பிதார் மாவட்டத்தில் உள்ள அம்னாபாத்தில் சையத் யாசீன் பாசா மற்றும் சையதா பத்தூல் பீ தம்பதியருக்கு மகனாகப் பிறந்தார்.

ஐதராபாத்தில் உள்ள உசுமானியா பல்கலைக்கழக சட்டக் கல்லூரியில் சட்டப் பாடத்தில் இளநிலை பட்டப் படிப்பை முடித்தார்.

தனிப்பட்ட வாழ்க்கை
------------------

சையத் அசீசு பாசா 1972 ஆம் ஆண்டு ஆகத்து மாதம் 24 ஆம் தேதியன்று சையதா தௌலத் பாத்திமா என்ற பெண்ணை மணந்து கொண்டார். இவர்களுக்கு 3 குழந்தைகள் உள்ளனர்.

மேற்கோள்கள்
-----------

1. ↑  "Syed Azeez Pasha | PRSIndia" (in en-US). .
2. ↑  "Syed Aziz Pasha - National Portrait Gallery" (in en). .
3. ↑  "Syed Aziz Pasha re-elected president of AITI" (in en-US). .
4. ↑  "CPI vows to send fascist PM Modi home" (in en). .
5. ↑  "सैयद अज़ीज़ पाशा चुने गए भाकपा के राष्ट्रीय सचिव" (in hi). .
6. ↑  "Syed Azeez Pasha elected as CPI national secretary" (in en-US). .

புற இணைப்புகள்
--------------

* மாநிலங்களவை இணையதளத்தில் சுயவிவரம்
**பிரியம்பாடா மோகந்தி ஹெஜ்மாடி** ஒடிஸி இந்திய கலைஞா், கலை எழுத்தாளர், உயிரியலாளர் மற்றும் சம்பல்பூர் பல்கலைக்கழக முன்னாள் வேந்தா் ஆவார். 1839 ஆம் ஆண்டு நவம்பர் 18 அன்று பிறந்தார், அவர் முதுகலை பட்டம் பெற்றார், பின்னர் அவர் விலங்கியல் துறையில் முனைவர் பட்டம் பெற்றார். அவர் தன் இளம் வயதிலேயே பான் பிஹாரி மைத்தி என்பவரிடம் ஒடிஸி கற்றுக்கொண்டாா். 1954 இல் புது தில்லி பல்கலைக்கழக இளைஞர் விழாவில் அவரது ஒடிஸி நடனம் சர்வதேச கவனத்தை ஈா்க்கும் வழியல் அமைந்துள்ளது. சார்ல்ஸ் ஃபேப்ரி என்பவா் இவ் விழாவில் கலந்து கொண்டவா். இவா் பிரியம்பாடா நடனத்திற்கு உதவியதாக கூறப்படுகின்றன. இவா் புகழ்பெற்ற கலை விமர்சகர்,. 
பிரியம்பாடா .அவா்கள் இந்திய அகாடெமி ஆஃப் சயின்சஸ் நிறுவனத்தின் அங்கத்தவர். "ஒடிஸி: ஒரு இந்திய கிளாசிக்கல் நடன வடிவம் "என்னும்
நுாலை எழுதியுள்ளாா். ஓடிஸ்ஸியின் இந்திய உன்னதமான வடிவத்தின் வரலாறு மற்றும் பரிணாமத்தை விவரிக்கும் பல நூல்கள் மற்றும் ஒரு புத்தகத்தை எழுதியுள்ளார். அவர் ஒடிஸி நிருத்யா சன்மான் விருதை 2013 ஆம் ஆண்டில் பெற்றார். அறிவியல் மற்றும் தொழில்நுட்ப துறைகளில் பங்களித்ததற்காக 1998 ஆம் ஆண்டில் இந்திய அரசின் நான்காவது உயாிய விருதான பத்மஸ்ரீ விருதை இவருக்கு வழங்கியது.

மேற்கோள்
--------

.



1. ↑  "indian classical dancer".. பார்த்த நாள்: 22 சூலை 2017.
Military unitவார்ப்புரு:SHORTDESC:Military unit
**முதலாம் உலகப்போரில் இந்திய இராணுவமானது** பிரித்தானியப் பேரரசின் ஒரு பகுதியாக பங்கெடுத்தது. இது பிரித்தானிய இந்திய இராணுவம் என்றும் அழைக்கப்பட்டது. நாடு கடந்து 10 இலட்சத்துக்கும் மேற்பட்ட இந்திய துருப்புக்கள் சேவையாற்றின. இதில் 62,000 பேர் இறந்தனர். மேலும் 67,000 பேர் காயமடைந்தனர். மொத்தமாக குறைந்தது போரின்போது 74,187 இந்திய போர்வீரர்கள் இறந்தனர்.[]

முதலாம் உலகப் போரில் இந்திய இராணுவமானது செருமானியப் பேரரசுக்கு எதிராக மேற்குப் போர்முனையில் சண்டையிட்டது. முதலாம் இப்ரேசு யுத்தத்தில் குதாதத் கான் விக்டோரியா சிலுவை வழங்கப்பட்ட முதல் இந்தியராக உருவானார். இந்திய பிரிவுகள் எகிப்து, கலிப்பொலி, செருமானிய கிழக்கு ஆப்பிரிக்கா ஆகிய பகுதிகளுக்கும் அனுப்பப்பட்டன. உதுமானியப் பேரரசுக்கு எதிராக மெசபத்தோமியாவில் கிட்டத்தட்ட 7 இலட்சம் இந்தியப் போர் வீரர்கள் சேவையாற்றினர். சில பிரிவுகள் நாடு கடந்து அனுப்பப்பட்ட அதே நேரத்தில், பிறர் இந்தியாவிலேயே வடமேற்கு எல்லைப்புற மாகாணத்தை பாதுகாப்பதற்காகவும், உள்நாட்டு பாதுகாப்பு மற்றும் பயிற்சி பணியிலும் ஈடுபட்டிருந்தனர்.[]

1942ஆம் ஆண்டு முதல் இந்திய இராணுவத்தின் தலைமை தளபதியாக இருந்த சர் கிளௌட் அச்சின்லெக் பிரித்தானியர்கள் "முதலாம் மற்றும் இரண்டாம் உலகப்போர் ஆகிய இரண்டையுமே இந்திய இராணுவம் இல்லாவிட்டால் கடந்திருக்க இயலாது" என்று உறுதியாகக் குறிப்பிட்டுள்ளார்.

குறிப்புகள்
-----------

உசாத்துணை
---------

1. ↑   *Participants from the Indian subcontinent in the First World War*. Memorial Gates Trust.. பார்த்த நாள்: 12 September 2009.
2. ↑  "The Indian Army in the Second World War". Commonwealth War Graves Commission. .
3. ↑  "Armed and ready". .
{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/{{taxonomy/வார்ப்புரு:Taxonomy/Eublepharis|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} |machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}}|machine code=parent}} 

**சத்புரா சிறுத்தை மரப்பல்லி** (*Satpura leopard gecko*)**(***யூபிலிபரிசு சத்புராயென்சிசு-Eublepharis satpuraensis*) என்பது *யூபிலிபரிசு* சிற்றினம் ஆகும். இது இந்திய மாநிலங்களான மத்தியப் பிரதேசம், மகாராட்டிரா மற்றும் சத்தீசுகர் ஆகிய மாநிலங்களில் மட்டுமே காணப்படும் அகணிய உயிரி ஆகும்.

சொற்பிறப்பியல்
--------------

சத்புரா சிறுத்தை மரப்பல்லி என்ற புதிய இனத்திற்குச் சிற்றினப் பெயராக மத்திய இந்தியாவில் உள்ள சத்புரா மலைகள் பெயரிடப்பட்டது. இங்கு இதன் வகை வட்டாரம் அமைந்துள்ளது.

மேற்கோள்கள்
-----------


|  |  |
| --- | --- |
| உயிரின வகைப்பாட்டுஇனங்காட்டிகள் | 
* விக்கித்தரவு: Q20054576
* விக்கியினங்கள்: Eublepharis satpuraensis
* GBIF: 8942804
* iNaturalist: 539709
* IUCN: 127936876
* என்.சி.பி.ஐ: 1880532
* RD: satpuraensis

 |
**முகமது பரீதுதீன்** (14 அக்டோபர் 1957 - 29 டிசம்பர் 2021) தெலங்காணா சட்ட மேலவைஉறுப்பினராக பணியாற்றிய ஒரு இந்திய அரசியல்வாதி ஆவார். இவர் 2016 இல் பாரத் இராட்டிர சமிதி வேட்பாளராக போட்டியின்றி தேர்ந்தெடுக்கப்பட்டார்

அரசியல் வாழ்க்கை
----------------

பரீதுதீன், 2009 முதல் பத்து ஆண்டுகள் ஆந்திரப் பிரதேசத்தின் சட்டமன்ற உறுப்பினராக இருந்தார். இந்திய தேசிய காங்கிரசு அரசியல்வாதியாக தனது அரசியல் வாழ்க்கையைத் தொடங்கிய இவர் ஆம்பர்பேட்டை தொகுதியில் போட்டியிட்டார். இத்தேர்தலில் இவர் பாரதிய ஜனதா கட்சியின் ஜி. கிஷன் ரெட்டியிடம் தோல்வியடைந்தார்.   பின்னர், ஆகஸ்ட் 2014 இல் பாரத் இராட்டிர சமிதியில் சேர்ந்தார் 

2016 ஆம் ஆண்டில், தெலுங்கானாவின் சட்டமன்ற உறுப்பினராக தேர்ந்தெடுக்கப்பட்டார். இது 2014 ஆம் ஆண்டில் ஆந்திரப் பிரதேசத்தைப் பிரித்ததன் மூலம் உருவாக்கப்பட்டது.  

2004 மே மாதம் எ. சா. ராஜசேகர் அரசில் சிறுபான்மை நலன் மற்றும் மீன்வளத்துறை அமைச்சரானார்.    பின்னர் 2007 இல் கூட்டுறவுத் துறை அமைச்சரானார்

இறப்பு
------

இவர் 29 டிசம்பர் 2021 அன்று ஐதராபாத்தில் உள்ள ஒரு தனியார் மருத்துவமனையில் தனது 67வது வயதில் மாரடைப்பால் காலமானார்

மேற்கோள்கள்
-----------


1. ↑  "TRS leader Fareeduddin elected unopposed to Telangana Council". *Business Standard India*. Press Trust of India. 2016-10-06. .
2. ↑  "Geetha confident of local support".. பார்த்த நாள்: 2017-07-18.
3. ↑  "Zahirabad (SC) (Telangana) Assembly Constituency Elections". Infobase.. பார்த்த நாள்: 2017-07-18.
4. ↑  "CM welcomes Fareeduddin in TRS".. பார்த்த நாள்: 2017-07-18.
5. ↑  "Fareeduddin takes oath as MLC, pledges to join hands with CM for Golden Telangana". *The Siasat Daily*. 21 October 2016. .
6. ↑  "Fareeduddin unanimously elected MLC". *The Hans India*. 7 October 2016. .
7. ↑  "AP: 24 ministers in YSR's team". *Rediff*. 22 May 2004. .
8. ↑  "Abstract". .
9. ↑  "Fareeduddin to quit politics if charge proved". *One India*. 1 February 2007. .
10. ↑  "Portfolios of the newly inducted ministers". *Business Standard*. 27 April 2007. .
11. ↑  "Mohammed Fareeduddin : గుండెపోటుతో మాజీ మంత్రి కన్నుమూత, సీఎం కేసీఆర్ సంతాపం" (in telugu). .
12. ↑  "Former Minister Fareeduddin dies of cardiac arrest". .
**பெராக்சைடு செயல்முறை** என்பது ஐதரசீனின் தொழில்துறை உற்பத்திக்கான ஒரு முறையாகும்.

இந்தச் செயல்பாட்டில் ஐதரசன் பெராக்சைடு சோடியம் ஹைபோகுளோரைட்டுக்குப் பதிலாக ஆக்ஸிஜனேற்றியாகப் பயன்படுத்தப்படுகிறது, இது பாரம்பரியமாக ஐதரசீனை உருவாக்கப் பயன்படுகிறது. பாரம்பரிய ஒலின் இராச்சிக் செயல்முறையுடன் தொடர்புடைய ஐதரசீனுக்கு பெராக்சைடு செயல்முறையின் முக்கிய நன்மை என்னவென்றால், அது உப்பை உடன் விளைபொருளாக உற்பத்தி செய்யாது. இந்த வகையில், பெராக்சைடு செயல்முறை பசுமை வேதியியலுக்கு ஒரு எடுத்துக்காட்டு ஆகும். ஆண்டுதோறும் பல மில்லியன் கிலோகிராம் ஐதரசீன் உற்பத்தி செய்யப்படுவதால், இந்த முறை வணிக மற்றும் சுற்றுச்சூழல் முக்கியத்துவம் வாய்ந்தது.

உற்பத்தி
--------

### கீட்டசின் உருவாக்கம்

வழக்கமான செயலாக்கத்தில், ஹைட்ரஜன் பெராக்சைடு அசிட்டமைடுடன் இணைந்து பயன்படுத்தப்படுகிறது. இந்தக் கலவை அம்மோனியாவுடன் நேரடியாக வினைபுரிவதில்லை, ஆனால் மீதைல் எத்தில் கீட்டோனின் முன்னிலையில் ஆக்சாசிரிடினைக் கொடுக்கிறது.

தனிப்பட்ட படிகளுக்கான சமச்சீர் சமன்பாடுகள் பின்வருமாறு. ஒடுக்கம் மூலாக இமைன் உருவாக்கம்:

Me(Et)C=O + NH 3 → Me(Et)C=NH + H 2 O
ஆக்ஸாசிரிடைனுக்கு இமீனின் ஆக்சிஜனேற்றம்:

Me(Et)C=NH + H 2 O 2 → Me(Et)CONH + H 2 O
ஐதரசோனைக் கொடுப்பதற்கு அம்மோனியாவின் இரண்டாவது மூலக்கூறுடன் ஆக்சாசிரிடினின் ஒடுக்கம்:

Me(Et)CONH + NH 3 → Me(Et)C=NNH 2 + H 2 O
ஐதரசோன் பின்னர் கீட்டசீனைக் கொடுக்க இரண்டாவது சமானமான கீட்டோனுடன் ஒடுக்கமடைகிறது:

Me(Et)C=O + Me(Et)C=NNH 2 → Me(Et)C=NN=C(Et)Me + H 2 O
வழக்கமான செயல்முறை நிபந்தனைகள் 50°C மற்றும் ஒரு வளிமண்டல அழுத்தம், H 2 O 2 :கெட்டோன்:NH 3 இன் ஊட்ட கலவையுடன் சுமார் 1:2:4 மோலார் விகிதத்தில்.  மெத்தில் எத்தில் கீட்டோன் அசிட்டோனுக்கு சாதகமாக உள்ளது, ஏனெனில் இதன் விளைவாக வரும் கெட்டசைன் எதிர்வினை கலவையில் கலக்காது மற்றும் சிதைவு மூலம் பிரிக்கப்படலாம்.  பென்சோபெனோனை அடிப்படையாகக் கொண்ட இதேபோன்ற செயல்முறையும் விவரிக்கப்பட்டுள்ளது.

மேற்கோள்கள்
-----------

1. ↑  Jean-Pierre Schirmann, Paul Bourdauducq "Hydrazine" in Ullmann's Encyclopedia of Industrial Chemistry, Wiley-VCH, Weinheim, 2002. எஆசு:10.1002/14356007.a13\_177.
2. 1 2  Maxwell, Gary R. (2004), *Synthetic nitrogen products: a practical guide to the products and processes*, Springer, pp. 342–44, ISBN 0-306-48225-8.
3. ↑  Hayashi, Hiromu; Kainoh, Akihiko; Katayama, Masayoshi; Kawasaki, Kengo; Okazaki, Tatsuya (1976), "Hydrazine Production from Ammonia via Azine", *Ind. Eng. Chem. Prod. Res. Dev.*, pp. 299–303, doi:10.1021/i360060a016 `{{citation}}`: Missing or empty `|url=` (help).
**பெரும்குளம்** (Perumkulam) இந்தியாவின் கேரள மாநிலத்தில் உள்ள கொல்லம் மாவட்டத்தில் உள்ள ஒரு கிராமமாகும்.   இது இந்தியாவின் இரண்டாவது மற்றும் கேரளாவின் முதல் புத்தகங்களின் கிராமமாகும்.  இந்த கிராமம் 2020 ஆம் ஆண்டு சூன் மாதம் 19 ஆம் தேதியன்று அங்கீகாரத்தைப் பெற்றது

அமைவிடம்
--------

பெரும்குளம் கிராமம் கொட்டாரக்கரா - பூவட்டூர் சாலையில் குளக்கடை ஊராட்சியில் கொட்டரக்கரா நகரத்திலிருந்து 6 கிமீ தொலைவிலும், பிரதான மத்திய சாலையில் ஈஞ்சக்காட்டில் இருந்து 3 கிமீ தொலைவிலும் அமைந்துள்ளது. அருகிலுள்ள இரயில் நிலையம் கொட்டாரகரா இரயில் நிலையம் ஆகும்.

மக்கள்தொகையியல்
---------------

2001[update] ஆம் ஆண்டின் மக்கள் தொகை கணக்கெடுப்பு தரவுகளின் படி பெரும்குளத்தின் மொத்த மக்கள் தொகை 19074 ஆகும். இதில் ஆண்கள் 9286 பேரும் பெண்கள் 9788 பேரும் இருந்தனர்.

மேற்கோள்கள்
-----------

1. 1 2  "Census of India : Villages with population 5000 & above". Registrar General & Census Commissioner, India.. பார்த்த நாள்: 2008-12-10.
2. ↑  "Yahoo Maps India".. பார்த்த நாள்: 2008-12-18.
3. ↑  "How Perumkulam became Kerala’s first village of books".. பார்த்த நாள்: 2021-07-18.
4. ↑  "Perumkulam becomes first 'village of books' in Kerala; MT declares via online".. பார்த்த நாள்: 2022-01-25.
**ஜோர்தானில் சுற்றுலா** (ஆங்கிலம்: Tourism in Jordan ) ஜோர்டான் மத்திய கிழக்கில் ஒரு இறையாண்மை கொண்ட அரபு நாடு. ஜோர்தான் தெற்கே சவுதி அரேபியா, வடகிழக்கில் ஈராக், வடக்கே சிரியா, மேற்கில் இஸ்ரேல் மற்றும் பாலஸ்தீனம் ஆகியவற்றை எல்லைகளாக கொண்டுள்ளது. ஜோர்தான் மூலோபாய ரீதியாக ஆசியா, ஆப்பிரிக்கா மற்றும் ஐரோப்பாவின் குறுக்கே அமைந்துள்ளது. தலைநகரான அம்மான் ஜோர்தானின் அதிக மக்கள் தொகை கொண்ட நகரம் மற்றும் நாட்டின் பொருளாதார, அரசியல் மற்றும் கலாச்சார மையமாகும்.

உலகளாவிய புகழ்பெற்ற பெட்ரா (1985 முதல் யுனெஸ்கோ உலக பாரம்பரிய தளம், மற்றும் உலகின் புதிய ஏழு அதிசயங்களில் ஒன்று), ஜோர்டான் நதி, நெபோ மலை, மடாபா, ஏராளமான இடைக்கால மசூதிகள் மற்றும் தேவாலயங்கள் மற்றும் பழுதடையாத இயற்கை இடங்கள் ( வாடி இரம் மற்றும் ஜோர்டானின் வடக்கு மலைப் பகுதி போன்றவை) போன்ற வரலாற்று தளங்களை பார்வையிடுவது அதன் முக்கிய சுற்றுலா தலங்களில் அடங்கும். அத்துடன் கலாச்சார மற்றும் மத தளங்கள் மற்றும் மரபுகளை அவதானித்தல் ஆகியவற்றையும் கொண்டுள்ளது.

ஜோர்தான் சுகாதார சுற்றுலாவையும் வழங்குகிறது, இது சாக்கடல் பகுதி, கல்வி சுற்றுலா, நடைப் பிரயாணம், இசுநோர்கெலிங் மற்றும் இசுகூபா மூழ்கல் ஆகியவற்றில் அகபாவின் பவளப்பாறைகள், பாப்-கலாச்சார சுற்றுலா மற்றும் ஜோர்தானின் நகரங்களில் வணிகச் சுற்றுலா ஆகியவற்றை மையமாகக் கொண்டுள்ளது. 2009 ஆம் ஆண்டில் வந்த தோராயமாக 4.8 மில்லியன் சுற்றுலாப் பயணிகளில் பாதிக்கும் மேற்பட்டவர்கள் அரபு பயணிகள். முக்கியமாக வளைகுடாவின் அரபு நாடுகளிலிருந்து, தங்கள் விடுமுறைகளை ஜோர்தானில் கழிக்கத் திட்டமிட்டுள்ளதாகக் கூறினர்.

முக்கிய சுற்றுலா தலங்கள்
------------------------

பெட்ராவில் அல்-காசினே
 சாக்கடல் 
வாடி இரம்
நபேடியர்களின் இல்லமான வாடி மூசாவில் உள்ள பெட்ரா மலையில் செதுக்கப்பட்ட ஒரு முழுமையான நகரம் உள்ளது. இங்குள்ள பாறைகள் பிரமாண்டமானவை மற்றும் வண்ணமயமானவை, இவை பெரும்பாலும் இளஞ்சிவப்பு நிறத்தில் உள்ளன. மேலும் பண்டைய நகரத்தின் நுழைவாயில் மலையில் 1.25 கி.மீ குறுகலான பள்ளத்தாக்கு ஒன்று உள்ளது. இது சிக் என்று அழைக்கப்படுகிறது. நகரத்தில் பல்வேறு கட்டமைப்புகள் உள்ளன, இதில் அல் காஸ்னே உட்பட அனைத்தும் பாறையில் செதுக்கப்பட்டுள்ளன. இது "கருவூலம்" என்று அழைக்கப்படுகிறது. இது "உலகின் புதிய ஏழு அதிசயங்களில்" ஒன்றாகவும் வகைப்படுத்தப்பட்டுள்ளது.

பெட்ராவில் ஆர்வமுள்ள பிற முக்கிய தளங்கள் தேவாலயம், ரோமன் திரையரங்கம், அரச குடும்ப கல்லறைகள், தியாகத்தின் உயர் இடம் ஆகியவை அடங்கும். 1812 ஆம் ஆண்டில் சுவிஸ் ஆய்வாளர் ஜோஹன் லுட்விக் புர்க்ஹார்ட் என்பவரால் பெட்ரா மேற்கத்திய உலகிற்காக மீண்டும் கண்டுபிடிக்கப்பட்டது. இது யுனெஸ்கோ உலக பாரம்பரிய தளமாக 1985 இல் பொறிக்கப்பட்டது.

உம் கைஸ் என்ற பாழடைந்த ஹெலனிஸ்டிக் கால ரோமானிய நகரம் ஒன்று உள்ளது. ஜெராஷ் அதன் பண்டைய ரோமானிய கட்டிடக்கலைக்கு பிரபலமானது, கொலோனட் வீதிகள், கொரிந்திய வளைவுகள், வெளிப்புற ரோமன் அரங்குகள் மற்றும் ஓவல் பிளாசா ஆகியவை அடங்கும்.

2005 ஆம் ஆண்டில் யுனெஸ்கோவின் உலக பாரம்பரிய தளமாக பொறிக்கப்பட்ட உம் அர்-ராசாஸ், இந்த இடிபாடுகள் ரோமன், பைசாந்தியன் மற்றும் ஆரம்பகால முஸ்லீம் கட்டிடக்கலைகளின் கலவையைக் காட்டுகின்றன. அதன் பொக்கிஷங்களில் நாட்டின் மிகப்பெரிய தேவாலய மொசைக் தளம் உள்ளது; தளம் முழுமையாக அகழ்வாராய்ச்சி செய்யப்பட்டால் புதிய கண்டுபிடிப்புகள் மேலும் சாத்தியமாகும்.

குறிப்புகள்
-----------

1. ↑  "Tourism within Arab states to grow in 2009: report". .
கராச்சியில் காற்று மாசுபாடு (Air pollution in Karachi) பாக்கித்தான் நாட்டின் முதன்மையான தொழில் நகரமும், வணிக தலைநகரமுமான கராச்சியில் ஏற்பட்டுள்ள காற்று மாசுபாட்டை இக்கட்டுரை விவரிக்கிறது. காற்று மாசுபாட்டால் பாதிக்கப்பட்டுள்ள உலகின் 12 ஆவது மிகப்பெரிய நகரமாக கராச்சி நகரம் கருதப்படுகிறது. குறிப்பிடத்தக்க காற்று மாசுபாடு பிரச்சனையை கராச்சி நகரம் நாள்தோறும் எதிர்கொள்கிறது.  கராச்சியின் காற்றின் தரம் பல ஆண்டுகளாக மோசமடைந்து வருகிறது, மாசு அளவுகள் பெரும்பாலும் உலக சுகாதார அமைப்பு நிர்ணயித்த பாதுகாப்பான வரம்புகளை மீறியுள்ளன.

காற்றின் தரக் குறியீடு
----------------------

கராச்சி நகரத்தின் காற்றுத் தரக் குறியீடு அளவு 193 என்ற ஆரோக்கியமற்ற நிலைக்கு உயர்ந்துள்ளது. இந்த அளவின் அடிப்படையில் இது உலகின் நான்காவது மிகவும் மாசுபட்ட நகரமாகும். நகரத்தின் காற்றுத் தரக் குறியீடு பெரும்பாலும் உலகளவில் மிக அதிகமான அளவாக உள்ளது. இந்நிலை காற்று மாசுபாட்டின் கடுமையான அளவைக் குறிக்கிறது. 

கராச்சியில் காற்று மாசுபடுவதற்கு நுண் துகள்கள் முக்கிய பங்கு வகிக்கின்றன. கராச்சி நகரத்தின் காற்றில் 2.5 மைக்ரோமீட்டர் அல்லது அதற்கும் குறைவான விட்டம் கொண்ட துகள்களின் செறிவு உலக சுகாதார நிறுவனத்தின் வருடாந்திர காற்றின் தர வழிகாட்டி மதிப்பை விட 11.8 மடங்கு அதிகமாக உள்ளதாகப் பதிவு செய்யப்பட்டுள்ளது.  கோரங்கியில் 24 மணி நேர சராசரி PM2.5 101 ± 45.6 µg m−3 என்றும் திபெத் மையத்தில் 76.5 ± 38.4 µg m−3. என்றும் பதிவாகியுள்ளன. குளிர்காலத்தில் இந்த அளவுகள் கணிசமான அளவுக்கு அதிகமாக இருக்கும். அதிகரித்த எரிப்பு செயல்பாட்டையும் குறைந்த காற்றின் பரவலையும் இந்நிலை குறிக்கிறது.

மாசுபாட்டின் முக்கிய ஆதாரங்கள்
------------------------------

போக்குவரத்து மற்றும் தொழில்துறை உமிழ்வுகள், கழிவுகளை எரித்தல், மின்னுற்பத்தி உமிழ்வுகள், குளிர்சாதன பெட்டிகளில் இருந்து உமிழ்வுகள், தூசி வீச்சு மற்றும் வீடுகள் மற்றும் விடுதிகளில் பயன்படுத்தப்படும் அடுப்புகள் ஆகியவை கராச்சியின் காற்று மாசுபாட்டுக்கு முக்கிய ஆதாரங்களாகும்.  கராச்சியில் 70% காற்று மாசுபாடு மோட்டார் வாகனங்களால் வெளியிடப்படுகிறது.

சுற்றுச்சூழல் பாதிப்பு
----------------------

காற்று மாசுபாட்டால் கராச்சியின் சுற்றுச்சூழல் கடுமையாக பாதிக்கப்பட்டுள்ளது. கராச்சியில் கார்பன் டை ஆக்சைடு மற்றும் சுத்தமான காற்றை உறிஞ்சுவதற்கு உதவும் சதுப்புநிலங்கள் உட்பட சிந்துவின் கடற்கரையோரத்தில் உள்ள அனைத்து வகையான காடுகளும் ஆபத்தான அளவிற்கு குறைந்துவிட்டன. கடந்த 50 ஆண்டுகளில், கராச்சி நகரம் 10,000 எக்டேர் சதுப்புநிலக் காடுகளை ஆக்கிரமிப்பு, வணிகமயமாக்கல் மற்றும் உள்கட்டமைப்பு மேம்பாட்டிற்காக இழந்துள்ளது.

மேற்கோள்கள்
-----------

1. ↑  "Karachi Air Quality Index (AQI) and Pakistan Air Pollution | IQAir". November 4, 2023. .
2. 1 2 3 4  "Karachi's air quality worsening". February 28, 2022. .
3. ↑  "Pakistan's Karachi ranks first for highest pollution on US Air Quality index". October 10, 2022. .
4. ↑  "PM2.5 in a megacity of Asia (Karachi): Source apportionment and health effects. in SearchWorks articles". .
5. ↑  "A polluted Karachi". March 4, 2022. .
6. ↑  "Karachi's air quality worsening". 28 February 2022. .
**த. மங்கள பிரியதர்சினி** (D. Mangala Priyadarshini) ஒரு குறிப்பிடத்தக்க இந்திய பெண்ணியவாதி மற்றும் கன்னட விமர்சகர் ஆவார். நவோதயா, சுருஜனா சைத்யா, வீரசிவா மற்றும் சிறீவதா (பெண்ணியம்) ஆகிய இலக்கியங்களில் பிரபலமான பேச்சாளராகவும் உள்ளார். 2012 ஆம் ஆண்டு வரை, இவர் வித்யா வர்தக சங்க பட்டப்படிப்பு கல்லூரியின் முதல்வராகப் பணியாற்றினார். சேசாத்ரிபுரம் கல்லூரியில் பேராசிரியராக இருந்தார்.  சுமார் 20 புத்தகங்கள் மற்றும் பல கட்டுரைகளை வெளியிட்டார்.  "சிறந்த பெண் விமர்சகர்" விருதினையும் பெற்றுள்ளார். இவர் தொலைக்காட்சி விவாதங்கள் மற்றும் வானொலி பேச்சு நிகழ்ச்சிகளில் தோன்றுகிறார்.  

சல்லக்கரேயில் முலுகாநாடு பிராமண குடும்பத்தில் பி.வி. தக்சிணா மூர்த்தி என்பாருக்கு மகளாகப் பிறந்தார். பெங்களூரில் வளர்ந்த இவர், சிறு வயதிலிருந்தே இலக்கிய படைப்புகளின் மீது ஆர்வம் கொண்டிருந்தார். 22 வயதில், விஞ்ஞானி எஸ்ஏ பண்டிட்டை மணந்தார். இவருக்கு மிருதுளா பண்டிட் என்ற ஒரு மகள் உள்ளார்.

* ஆய்வறிக்கை: *நவோதயா காவியதல்லி அனுபவதா அம்சகலு*
* *சிறீவதா மாட்டு மஹிலா அத்யாயனா*
* *பெலகெரே பர்வதம்மா*
* *பிரசீனா காவ்யா தாரே - 1*
* *மொழிகே மகாதேவம்மா*
* *ஆதுனிகா கன்னட காவ்யதா ஸ்வரூப\* பேந்திரே - ஞானபீட பிரசஸ்தி விஜேதரு*

சான்றுகள்
---------

1. ↑  "Seshadripuram College-Always Aiming High". Spmcollege.ac.in.. பார்த்த நாள்: 2012-06-29.
2. ↑  "Sanchaya". Archive.cscs.res.in.. பார்த்த நாள்: 2012-06-29. 
[*தொடர்பிழந்த இணைப்பு*]
3. ↑  "Dakshina Kannada, a land of literary giants - Deccan Herald". 2004-06-20.. பார்த்த நாள்: 2012-06-29.
4. ↑  "indexpage07". Bcwcc.org.. பார்த்த நாள்: 2012-06-29.

வெளி இணைப்புகள்
---------------

* மங்களாவின் நூல்கள்
**தமிழர் அறிவியல்** என்பது பாரம்பரியமாக தமிழர் விருத்தி செய்த, பயன்படுத்திய, அறிவியல் நோக்கில் விளக்கப்படக்கூடிய அறிவையும், தற்காலத்தில் தமிழர் அறிவியலுக்கு வழங்கும் பங்களிப்பையும் குறிக்கும். மொழியியல், மருத்துவம், கட்டிடக்கலை, வேளாண்மை, உயிரியல், கணிதம், வானியல் என பல துறைகளில் தமிழர் அறிவியல் உண்டு. பல்வேறு தொழிநுட்பங்களைக் கொண்டிருந்த தமிழர் அதற்கான அடிப்படை அறிவியலையும் கொண்டிருந்தனர்.

தமிழர் மரபில் ஒன்றுக்கு இலக்கணம் வகுத்து விபரித்து பயன்படுத்தும் வழக்கம் உண்டு. இது அறிவியல் முறைக்கு ஓரளவு ஒப்பிடத்தக்கது. தமிழ் மொழிக்கு இலக்கணம் வகுத்த தொல்காப்பியம் தமிழர் அறிவியல் ஆக்கத்துக்கு ஓர் எடுத்துக்காட்டு.

பகுத்தறிவு இயக்கம்
------------------

இயற்பியல்
---------

*முதன்மைக் கட்டுரை: தமிழர் இயற்பியல்'*

'

உயிரியல்
--------

*முதன்மைக் கட்டுரை: தமிழர் தாவரவியல், தமிழர் விலங்கியல்*

காட்டியல்
---------

முதன்மைக் கட்டுரை: தமிழர் காட்டியல்

மருத்துவம்
----------

*முதன்மைக் கட்டுரை: சித்த மருத்துவம்*

வேதியியல்
---------

*முதன்மைக் கட்டுரை: தமிழர் வேதியியல்*

வானியல்
-------

*முதன்மைக் கட்டுரை: தமிழர் வானியல்*

வானிலையியல்
-----------

முதன்மைக் கட்டுரை: தமிழர் வானிலையியல்

கணிதம்
------

கணக்கதிகாரம்
*முதன்மைக் கட்டுரை: தமிழ்க் கணிதம்*

அளவியல்
-------

*முதன்மைக் கட்டுரை: தமிழர் அளவியல்*, இதனையும் பார்க்க: பண்டைத் தமிழர் அளவை முறைகள்

புவியியல்
---------

முதன்மைக் கட்டுரை: தமிழர் காட்டியல்

நிலவியல்
--------

முதன்மைக் கட்டுரை: தமிழர் நிலவியல்

கடலியல்
-------

முதன்மைக் கட்டுரை: தமிழர் கடலியல்

இவற்றையும் பாக்க
----------------

* அறிவியல் தமிழ்

உசாத்துணைகள்
------------

வெளி இணைப்புகள்
---------------

* அறிவியலும் தமிழரும்
* பண்டைத் தமிழர்களின் அணு அறிவு - கணிதம் என்பது அறிவியல் மொழி- தூரம்
* தமிழர் அறிவியல் கோட்பாடு - நூலில் இருந்து சில குறிப்புகள்
* பண்டைத் தமிழரின் அறிவியல் சிந்தனைகள் பரணிடப்பட்டது 2009-01-02 at the வந்தவழி இயந்திரம்
* தமிழ்நாட்டு மரபுவழி அறிவியல் துறைகளில் கலைச்சொற்கள்
[*தொடர்பிழந்த இணைப்பு*] - முனைவர் இ. சுந்தரமூர்த்தி
**மருதாநதி** (ஆங்கில மொழி: *Marudhanadhi*) திண்டுக்கல் மாவட்ட பட்டிவீரன்பட்டி அருகேயுள்ள அய்யம்பாளையத்தில் அமைந்துள்ளது. தாண்டிக்குடி, பண்ணைக்காடு, கடுகுதடி, கோம்பை ஆகிய பகுதிகள் இந்த நதிக்கு முக்கிய நீர் ஆதாரங்களாகும். ஆத்தூர் தாலுகாக்களைச் சேர்ந்த 6500 ஏக்கர் நிலம் பாசன வசதி பெறுகிறது. சேவுகம்பட்டி, பட்டிவீரன்பட்டி, அய்யம்பாளையம் பேரூராட்சிகள், சித்தரேவு, அய்யங்கோட்டை, தேவரப்பன்பட்டி ஆகிய ஊராட்சிகளுக்குக் குடிநீர் மூலமாகவும் உள்ளது.

மருதாநதி அணை
------------

74 அடி உயரம் கொண்ட மருதாநதி அணையானது 1979 ஆம் ஆண்டு கட்டப்பட்டது. தமிழ்நாடு நீர்வளத் துறையில் மதுரை மண்டலக் கட்டுப்பாட்டில் உள்ள இந்த அணையின் மொத்தக் கொள்ளளவு 189 மில்லியன் கன அடியாகும். ஒவ்வொரு ஆண்டும் வடகிழக்குப் பருவ மழையின் காலத்தில் அணை திறக்கப்படுகிறது.

மேற்கோள்கள்
-----------

1. ↑  "70 அடியை எட்டிய நீர்மட்டம்: மருதாநதி அணையில் பொறியாளர் குழுவினர் ஆய்வு". மாலைமலர்.. பார்த்த நாள்: 9 November 2023.
2. ↑  "முதல் போகத்திற்காக திறக்கப்பட்ட மருதாநதி அணை - விவசாயிகள் மகிழ்ச்சி". சமயம்.. பார்த்த நாள்: 9 November 2023.
3. ↑  "தமிழக பொதுப்பணித்துறையின் நீர்வளத் துறை இணையதளத்தில் உள்ள கோப்பு", பார்த்த நாள் ஜூலை 19, 2015
4. ↑  "மருதாநதி அணையில் நீர்வளத்துறை அதிகாரிகள் ஆய்வு". தினத்தந்தி.. பார்த்த நாள்: 9 November 2023.
கெப்ளர்-25 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | 8.7+2.5−2.3 *M*⊕ | 0.068 | 6.238297±0.000017 | 0.0029+0.0023−0.0017 |
| **c** | 15.2+1.3−1.6 *M*⊕ | 0.11 | 12.7207±0.0001 | 0.0061+0.0049−0.0041 |
| **d** | 71.9±9.8 *M*⊕ |  ? | 122.4+0.0−0.7 | 0.13+0.13−0.09 |

 கெப்ளர்- 25 (**Kepler-25)** என்பது இலைரா என்ற விண்மீன் குழுவின் வடக்கில் உள்ள ஒரு விண்மீன் ஆகும்.னிது சூரியனை விட சற்றே பெரியது. ம் சூரியனை விட 2 1/2 மடங்கு ஒளிரும் தன்மை கொண்டது. இது 10.6 என்ற தோற்றப் பொலிவு பருமை கொண்டுள்ளதால் வெறும் கண்ணால் பார்க்க முடியாத அளவுக்கு மங்கலாக உள்ளது.

கோள் அமைப்பு
------------

2011 ஆண்டில் கெப்ளர் விண்வெளி தொலைநோக்கி இந்த விண்மீனைக் கடக்கும் இரண்டு கிரகங்கள் கண்டுபிடித்தது.  இக்கோள்கள் ஒன்றுக்கொன்று 1:2 விக்கித வட்டணையில் மிகவும் நெருக்கமாலிருந்தாலும் ஒத்திசைவில் இல்லை. இது கோள் அமைப்புகளின் உள் பகுதியில் பிற கோள் பொருள்கள் இல்லாததைக் குறிக்கிறது. கோள்கள் கடப்பு நேர வேறுபாட்டு முறையால் உறுதிப்படுத்தப்பட்டன. கோள் பின்தொடர்தல் ஆரத் திசைவேக அளவீடுகளால் கண்டுபிடிக்கப்பட்டது. இது ஜனவரி 2014 இல் மேலும்உறுதிப்படுத்தப்பட்டது.

கோள் வட்டணைகள் விண்மீனின் நடுவரைத் தளத்தில் 7±8° கோண வேறுபாட்டில் அமைகின்றன

மேற்கோள்கள்
-----------

1. ↑
2. ↑
3. ↑  Migaszewski, Cezary; Gozdziewski, Krzysztof (2018), "A periodic configuration of the Kepler-25 planetary system?", *Monthly Notices of the Royal Astronomical Society*, pp. 1767–1777, arXiv:1803.10285, doi:10.1093/mnras/sty1972 `{{citation}}`: Missing or empty `|url=` (help)
**எதிப 90156 (HD 90156)** என்பது கடற்பாம்பு விண்மீன் தொகுப்பில் தோராயமாக 73 ஒளி ஆண்டுகள் தொலைவில் அமைந்துள்ள 7 ஆவது பருமை G-வகை முதன்மை வரிசை விண்மீனாகும். இந்த விண்மீன் சூரியனை விட சிறியதும் குளிர்ச்சியானதும் மங்கலானதும் ஆகும். இது குறைவான பொருண்மை கொண்டது. மேலும் அதன் பொன்ம(உலோக) உள்ளடக்கம் சூரியனை விட பாதிக்கு மேல் உள்ளது. 2009 ஆம் ஆண்டில், விண்மீனைச் சுற்றி ஒரு வளிமப் பெருங்கோள் கண்டுபிடிக்கப்பட்டது.

இந்த விண்மீனைக் காம்மா அன்ட்லியே என்று லாக்கெய்ல் பெயர்வைத்தார், மேலும் கோல்ட் அதை அந்த விண்மீன் தொகுப்பில் வைத்திருக்க விரும்பினார். இருப்பினும், 1930 இல் விண்மீன் எல்லைகளை வரையறுத்ததன் மூலம் அது கடர்பாம்புக் குழுவுக்கு மாற்றப்பட்டது. 

2015 ஆம் ஆண்டு கணக்கெடுப்பு 5 வானியல் அலகுகளுக்கு மேல் திட்டமிடப்பட்ட தொலைவில் விண்மீன் இணைகள் இருப்பதை தவிர்த்துள்ளது.

கோள் அமைப்பு
------------

எச்டி 90156 தொகுதி| துணை(விண்மீனில் இருந்து) | திணிவு | அரைப்பேரச்சு(AU) | சுற்றுக்காலம்(நாட்கள்) | வட்டவிலகல் |
| --- | --- | --- | --- | --- |
| **b** | ≥17.98 ± 1.46 *M*⊕ | 0.250 ± 0.004 | 49.77 ± 0.07 | 0.31 ± 0.10 |

மேலும் காண்க
------------

* சூரியப் புறக்கோள்களின் பட்டியல்

1. ↑  Wagman, Morton (2003). *Lost Stars: Lost, Missing and Troublesome Stars from the Catalogues of Johannes Bayer, Nicholas Louis de Lacaille, John Flamsteed, and Sundry Others*. Blacksburg, VA: The McDonald & Woodward Publishing Company. பக். 29. பன்னாட்டுத் தரப்புத்தக எண்:978-0-939923-78-6.
2. ↑  Mugrauer, M.; Ginski, C. (12 May 2015). "High-contrast imaging search for stellar and substellar companions of exoplanet host stars". *Monthly Notices of the Royal Astronomical Society* **450** (3): 3127–3136. doi:10.1093/mnras/stv771. Bibcode: 2015MNRAS.450.3127M.. பார்த்த நாள்: 19 June 2020.
3. ↑
**முல்லப்புடி வெங்கட ரமணா** (Mullapudi Venkata Ramana) (28 ஜூன் 1931 - 24 பிப்ரவரி 2011) தெலுங்கு மொழியில் தனது பணிக்காக அறியப்பட்ட ஓர் இந்திய எழுத்தாளர் ஆவார். இவரது நகைச்சுவை மற்றும் உருவகமான எழுத்து நடைக்கு பெயர் பெற்ற முல்லப்புடி, தெலுங்குத் திர்யுலகிற்கு இவர் ஆற்றிய பங்களிப்புகளுக்காக 1986 ஆம் ஆண்டு ஆந்திரப் பிரதேச அரசிடமிருந்து ரகுபதி வெங்கய்யா பெயரில் நிறுவப்பட்ட விருதைப் பெற்றார். மேலும் இவர் ஆறு நந்தி விருதுகளையும் பெற்றுள்ளார்.

முல்லப்புடி, இயக்குநர் சத்திராசு லட்சுமி நாராயணா என்கிற பாபுவுடனான தொடர்புக்காக குறிப்பிடத்தக்கவர். இவர்கள் இருவரும் பாபு-ரமணாவாக இணைந்து பணியாற்றினர். இயக்குனர்-எழுத்தாளர்களான இந்த இணை *பங்காரு பிச்சிகா* (1968), அந்தால <i id="mwGQ">ராமுடு</i> (1973), *சம்பூர்ண ராமாயணம்* (1973), *முத்தியால முக்கு* (1975), *பெல்லி புத்தகம்* (1993), *மிஸ்டர் பெல்லம்* (1995) ,*ராதா கோபாலம்* (2005) போன்ற பல வெற்றிப் படங்களைத் தயாரித்தனர். இவர் ஒரு கட்டுரையாளர் மற்றும் கார்ட்டூனிஸ்ட் ஆவார், அவர் தெலுங்கு குழந்தை இலக்கியத்தின் மூலக்கல்லாகக் கருதப்படும் புதுகு என்ற பாத்திரத்தை உருவாக்கியதில் பெயர் பெற்றவர்.

ஆரம்ப கால வாழ்க்கை
------------------

முல்லப்புடி வெங்கட ரமணா நடுத்தர வர்க்க பாரம்பரிய குடும்பத்தில் பிறந்தார். மேலும், இவரது குழந்தைப் பருவம் பெரும்பாலும் ஆந்திரப் பிரதேசத்தின் ராஜமுந்திரிக்கு அருகிலுள்ள தவுலேசுவரம் என்ற சிறிய கிராமத்தில் கழிந்தது. முல்லப்புடிக்கு ஒரு மூத்த சகோதரியும் ஒரு தம்பியும் இருந்தனர். முல்லைப்புடிக்கு 9 வயதாக இருந்தபோது இவரது தந்தை காலமானார்.  இது இவர்களின் நிலையை தலைகீழாக மாற்றியது. இவர்கள் நல்ல வாய்ப்புகளுக்காக சென்னைக்கு மாறினார்கள். இவரது கல்வியும் தொழில் வாழ்க்கையும் சென்னையில் ஆரம்பித்தது. படிக்கும் நாட்களில், தெலுங்கு இலக்கியத்தின் மீது நாட்டம் காட்டினார். மேலும், குறுகிய, பயனுள்ள கதைகளை எழுதுவதில் ஆர்வம் காட்டினார்.

இதே காலகட்டத்தில், 'பாபு' இவருக்கு ஒரு நல்ல நண்பராக அமைந்தார். முல்லப்புடி எழுதுவதில் சிறந்தவர், அதே சமயம் பாபு ஓவியம் மற்றும் கேலிச்சித்திரம் வரைவதில் சிறந்தவர். விரைவில் இவர்கள் தங்கள் திறமைகளில் சிறந்து விளங்கினர். பின்னர், தங்களின் வாழ்க்கையில் மிகவும் போற்றத்தக்க சில தெலுங்கு படங்களை கொடுத்தனர்.

தொழில்
------

சென்னையில் பள்ளிக் கல்வியை முடித்த பிறகு, 1953 இல் அப்போதைய பிரபலமான செய்தித்தாளான *ஆந்திரா பத்ரிகாவில்* நிருபராகத் தொடங்குவதற்கு முன்பு முல்லப்புடி பல சிறு சிறு பணிகளைச் செய்ய வேண்டியிருந்தது  அதே நாளிதழில் பணியாற்றிய நந்தூரி ராமமோகன ராவ், பில்லக கணபதி சாத்திரி, சூரம்புடி சீதாராம் போன்ற தெலுங்கு இலக்கியத்தின் புகழ்பெற்ற எழுத்தாளர்களுடன் உரையாடும் வாய்ப்பையும் பெற்றார்.

1. ↑  Ramana's stories by MBS Prasad
2. ↑  Vikramarkudi marku simhasanam kathalu preview by MBS Prasad